**Tilskudd til etablering og utvikling av kommunale frisklivs-, lærings- og mestringstilbud

MAL FOR RAPPORT**Prosjektrapporten skal være konkret og kortfattet på maks 6 A 4-sider, skriftstørrelse 11, linjeavstand 1,15. Forside, sammendrag, vedlegg og referanser kommer i tillegg. Hovedvekten skal legges på pkt. 5 - 9. Pkt. 1- 4 avgrenses til maks 2 sider.
Det er viktig at rapporten er konkret, slik at kollegaer i andre kommuner lett kan bruke erfaringene fra prosjektet og eventuelt etablere liknende tilbud. Helsedirektoratet ønsker å få tilsendt endelige rapporter for å kunne publisere informasjon om prosjektene på sine nettsider.
 **FORSIDE:** prosjektnavn, kommune + kommunenummer, navn på kontaktperson, dato, navn på tilskuddsordningen, prosjektnummer (vår ref./saksnummer).

**SAMMENDRAG**: Bakgrunn, mål og målgruppe, gjennomføring, resultater og videre arbeid (maks 1 side).

**1. INNLEDNING**
Beskriv kort hva prosjektet har gjort (utvikle, lage/produsere, prøve ut, evaluere, etablere etc.), hvordan prosjektet er forankret, dato for fremlegging og beslutning i kommunestyre eller interkommunalt samarbeidsorgan og hvem som har finansiert prosjektet.

**2. BAKGRUNN**Beskriv kort hvorfor prosjektet ble satt i gang. Begrunn behovet for dette tilbudet til målgruppen(e).
(f.eks. ut fra kommunens helseprofiler, erfaring, henvendelser, om det er utfyllende i forhold andre tilbud i et helhetlig sammenhengende pasientforløp, ut fra kunnskap om atferdsendring, om tiltak og tilbud er utprøvd med gode resultater andre steder etc.).

**3. MÅL OG MÅLGRUPPE**
Beskriv de konkrete målene med prosjektet og målgruppen(e) for prosjektet

**4. METODE**
Beskriv hvilke metoder som er brukt for å nå målene i prosjektet. Beskriv også hvilke metoder som er brukt for å undersøke om målene ble oppnådd (metoder for evaluering).

**5. INNHOLD, GJENNOMFØRING OG PROSJEKTORGANISERING**
1. Beskriv kort og konkret tilbudet(ene) som prosjektet har etablert/utviklet.
2. Beskriv hvordan og når prosjektet ble gjennomført. Hva ble gjort når, hvor og av hvem: Hvordan tilbudet ble planlagt, utviklet og markedsført, hvordan tildeling av tilbudene foregikk og hvordan tilbud og tiltak ble gjennomført og evaluert. Beskriv hvem som har deltatt, antall deltakere, i hvilken grad prosjektet er gjennomført etter planen, hvilke endringer er eventuelt gjort og begrunnelse for disse.
3. Beskriv hvem som har hatt hvilke roller, ansvar og oppgaver i prosjektet (prosjektleder, arbeidsgruppe, samarbeidspartnere ressurspersoner). Opplys om eventuelle forpliktende avtaler og hvem prosjektleder har rapportert til.

**6. RESULTATER OG RESULTATVURDERING**1. Beskriv i hvilken grad de konkrete målene i prosjektet er oppnådd og hvorvidt målgruppen(e) har hatt nytte av prosjektet.
Beskriv også hvorvidt prosjektet har - fremmet et integrert, helhetlig og sammenhengende tjenestetilbud før, i stedet for og/eller etter spesialisthelsetjenester basert på gode pasientforløp, - gitt økt tilgjengelighet og kvalitet, - stimulert til nye arbeidsmetoder for samhandling, - ført til utvikling av ny kunnskap, - bidratt til bedre ressursutnyttelse.
2. Beskriv hva som har fungert godt samt de viktigste forutsetninger for dette.
Beskriv også utfordringer og hva som kunne vært gjort annerledes for å få bedre måloppnåelse.
3. Beskriv anbefalinger for videre arbeid.

**8. OVERFØRINGSVERDI**
Beskriv hvem som eventuelt kan ha nytte av erfaringene fra prosjektet. For eksempel; andre målgrupper, andre kommuner og frisklivssentraler, helsepersonell etc.

**9. VIDEREFØRING OG INFORMASJONSSPREDNING**
1. Beskriv hvordan tilbud og tiltak i prosjektet skal innføres og etableres som en del av kommunens samlede tjenestekjede etter prosjektperioden.

2. Beskriv hvordan informasjon om prosjektet og resultatene skal spres og til hvem. For eksempel; deltakere, målgruppen, egen kommune, samarbeidspartnere, andre frisklivssentraler, kommuner, helsepersonell, frivillige organisasjoner og andre interesserte.

**REFERANSER OG VEDLEGG**